**TISZTELT SZÜLŐ/ TÖRVÉNYES KÉPVISELŐ!**

Tájékoztatom, hogy a kihirdetett veszélyhelyzetre tekintettel a 2021/2022. tanítási évre történő általános iskolai beiratkozás online úton van lehetősége.

Az általános iskola első évfolyamára történő jelentkezésnek elektronikus, online formájára **2021. április 10-től** nyílik meg az informatikai lehetőség az Ön részére a KRÉTA rendszer felületén keresztül: <https://eugyintezes.e-kreta.hu/kezdolap>.

Az e-Ügyintézés „Beiratkozás Általános Iskolába (BÁI)” felület 2021. április 16-án éjfélig van nyitva. Amennyiben módosítani kíván a már elektronikusan beküldött adatokon, akkor ezt úgy teheti meg, hogy jelzi (telefonon a 06/1/204-12-01, e-mailben, az info@domokossuli.ujbuda.hu ) az intézmény részére a visszavonási vagy adatmódosítási szándékát. Az adatok módosítását az intézmény a KRÉTA felületén a kérés alapján elvégzi.

Amennyiben a szülő visszavonja gyermeke jelentkezését, ennek következményeként a BÁI felületen az  iskola a benyújtott jelentkezésre a szülő kérése alapján elutasító határozatot hoz, és az intézmény saját rendszerében a gyermek adatait a „Beiratkozás visszavonva” státuszba állítja. Ezen műveletek elvégzését követően Ön ismét be tudja nyújtani gyermeke jelentkezését  egy másik iskolába.

Amennyiben Ön nem a lakóhelye vagy tartózkodási helye szerinti körzetes iskolába íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során.

**Akár körzetes, akár nem körzetes iskolába kívánja beíratni gyermekét**, mindenképpen jelentkeznie kell az általános iskolánál, amely jelentkezés a fent jelzett online módon történhet meg.

Az online beiratkozás esetén a beiratkozáshoz szükséges eredeti dokumentumok bemutatására a 2021/2022. tanév első napjáig (2021. szeptember 1.) kerülhet sor.

A tavalyi jelentkezéskor ezeket a dokumentumokat kellett feltölteni a KRÉTA felületre. Nem tudjuk, hogy ez az idén is így lesz-e, mert mi sem ismerjük az idei felületet.

* A gyermek személyazonosságát igazoló hatósági igazolvány
* A gyermek nevére kiállított TAJ kártya
* A gyermek nevére kiállított lakcímet igazoló hatósági igazolvány
* Nyilatkozat az életvitelszerű ott lakásról
* Nyilatkozat a közös szülői felügyeleti jog gyakorlására vonatkozóan

A beiratkozási napok elteltével 2021. 04. 19-én a kötelező felvételt biztosító, körzetes általános iskolába jelentkező körzetes gyerekek felvételre kerülnek.

A fentiek után, a körzettel nem rendelkező általános iskolai osztályok tekintetében, továbbá a körzettel rendelkező iskolákba jelentkező, nem körzetes gyermekek esetében egyaránt legkésőbb 2021. április 23-ig döntenek a gyermekek felvételéről és ezután küldjük el a tájékoztatást Önnek.

A beiratkozási eljárás során vagy annak lezárása után legkésőbb két héten belül Önnek nyilatkoznia kell arról, hogy gyermeke számára **hit- és erkölcstan vagy etika órát** választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében.

Az iskola honlapján ( [www.dppiskola.hu](http://www.dppiskola.hu) ) oldalon megtalálják a körzetes utcajegyzéket.

Budapest, 2021. 04.01. Iskolavezetés